Om regtig lig en sout vir Christus in hierdie omstandighede te wees, is baie moeilik. Ons bly egter daaraan gebind om anders as die wêreld op te tree in hierdie situasie.
So moeilik as wat dit dalk vir jou mag wees, maak hierdie ’n persoonlike uitdaging om God hierin te gehoorsaam en bid om sy krag hierin.
Uit Jesus se voorbeeld het hy vir ons gewys dat dien ŉ werkwoord sonder die verwagting van vergoeding of aansien is. Die grootste bewys daarvan is dat Hy sy lewe ook vir jou afgelê het deur naak en verwerplik aan ŉ vervloekte kruis te sterf (Jesaja 53:2, 3).